[{"text_idx": "#000000", "text": "O\u0303pitoadO\u0303pitoadMeie stuudiodA\u0308rikliendileA\u0308rikliendilePiduso\u0308o\u0308gid koos meeleoluka lisategevusegaTa\u0308htpa\u0308evadHinnakiriMeistMeistTule o\u0303pitubade juhendajaksBlogiPoodPoodMeisterdamise videojuhendid0close"}, {"text_idx": "#000001", "text": "U\u0308hel sombusel veebruaripa\u0308eval sain ko\u0303ne. Kena inglise keelega proua Leedust uuris, et kas O\u0303rreke pakub ka ebru to\u0308o\u0308tubasid. \u201eMuidugi!\u201c hu\u0308u\u0308dsin innukalt telefoni, ise samal ajal na\u0308ppudega u\u0308le arvutiklaviatuuri klo\u0303bistades. Poole minutiga oli mul selge, millega tegu on. Meenutas suuresti minu oma lapsepo\u0303lves kasutatud tilgatehnikat. Tegin Youtube juhendvideote abil asja omale selgeks, viisin koolitusegi la\u0308bi, aga midagi ja\u0308i nagu kripeldama. Tahtnuks sellesse ebrusse natuke po\u0303hjalikumalt su\u0308veneda."}, {"text_idx": "#000002", "text": "Kuna ebru on Tu\u0308rgist pa\u0308rit nn marmoriseerimise kunst, siis po\u0308o\u0308rdusin Tu\u0308rgi saatkonda leidmaks otseallikaid tehnika o\u0303ppimiseks. Toredad saatkonna inimesed edastasid mulle ebru kunstniku Tu\u0308zin Tirakli kontakti ja palaval juulilo\u0303pu na\u0308dalal, mis oli Istanbulis veel kordi palavam kui Eestis, asusime koos juhendaja Hannaga teele."}, {"text_idx": "#000003", "text": "Istanbul vo\u0303ttis meid vastu metropolile omase meluga. Olid ta\u0308navad ta\u0308is rahvast ja kasse (viimaseid on seal tuhandeid, ko\u0303ik heas toitumuses ja linnarahva poolt hoitud), minu ka\u0308sito\u0308o\u0308hinge paitasid vitraaz\u030cidega aknad ja klaasmosaiigist vaasid-lambikesed. Kuna O\u0303rrekeses tehakse ka maiustuste o\u0303pitubasid, su\u0308venesime turgudel martsipani ja baklavaa valmistamise saladustesse. Aga muidugi, eelko\u0303ige veetsime pa\u0308evi ebru stuudios."}, {"text_idx": "#000004", "text": "Proua Tu\u0308zin ei osanud so\u0303nagi inglise keelt ja esimese pa\u0308eva ra\u0308a\u0308kisime lihtsalt \u201ekunstikeeles\u201c. Ja\u0308rgmistel pa\u0308evadel oli tema tu\u0308tar o\u0303nneks to\u0303lkimisel abiks. Mitmeid tunde pa\u0308evas o\u0303ppisime \u201epaksule\u201c veele joonistamist: tulpe, liiliaid, moone, ta\u0308hti, kuud ja su\u0308dameid. Eriliste to\u0308o\u0308riistade abiga tegime veele kammimustrit vo\u0303i lihtsat tilgatehnikat, linnu ja looma kujutisi. Joonistada tuleb u\u0308sna kiiresti, et va\u0308rvid ei murduks ja po\u0303hja ei vajuks. Kui pilt on veepeal valmis to\u0303mmatakse see enamasti paberile, kuid samaha\u0308sti ka siidile, puidule, nahale, kivile vo\u0303i u\u0308ksko\u0303ik millisele karedale pinnale."}, {"text_idx": "#000005", "text": "See oli u\u0308tlemata po\u0303nev 5-pa\u0308evane teekond, mille ka\u0308igus sain ka aru, et O\u0303rrekese o\u0303pitubade jaoks pean saadud oskuseid natuke lihtsustama. Meie tunnid kestavad ju 45-90 minutit ja siis peaks olema ka juba tulemus. Reeglina ei tule ju o\u0303pitubadesse kunsti taustaga inimesed, me peame ikka tegema tunni huvitavaks ka nende jaoks, kes maalimisega ei ole just sinaso\u0303brad."}, {"text_idx": "#000006", "text": "Samas on veepeale joonistamine nii lihtne ja turvaline, et o\u0303pitoas saavad hakkama ka beebid. Mis vo\u0303iks pisikestel olla selle vastu, kui emaga koos vees ja va\u0308rvides so\u0303rmedega pla\u0308tserdada."}, {"text_idx": "#000007", "text": "See ei ole tegelikult isegi esimene kord kui klient annab mulle mo\u0303ne hea idee, mida o\u0303pitubades rakendada. Vahel on see mo\u0303ni pisike detail vo\u0303i uuendus juba olemasolevas tunnis, aga ta\u0308nu poole aasta tagusele Leedu proua ko\u0303nele, on nu\u0308u\u0308d, nagu aru saada vo\u0303ite, O\u0303rrekese o\u0303pitubade hulgas ka ebrutehnikas veepeale joonistamine."}, {"text_idx": "#000008", "text": "Kord kuus ilmub O\u0308rrekese meistrikoja infokiri. Infokirja lugemiseks saada meile oma"}]